
     REPUBLIKA HRVATSKA
     TRGOVAČKI SUD U OSIJEKU
     

R E P U B L I K A    H R V A T S K A

R J E Š E N J E



	Trgovački sud u Osijeku, po sucu pojedincu Jadranki Pajur Vranješ, u pravnoj stvari po 1. Predlagatelju LEOPOLD PERKOVIĆ, Zagreb, Velenjska 27, OIB: 2701959330129 i 2. Predlagatelja MANUELA MLINARIĆ BRATKOVIĆ, Zagreb, Dubrava 172, OIB: 71957936523 oboje zastupani po punomoćnici Martini Žibreg odvjetnica u Odvjetničkom društvu Stipe Grubišić i partneri u Zagrebu protiv dužnika EUROCIJEV d.o.o Zagreb, OIB:10841951281,  CMP Savica Šanci 123, dana 11. srpnja 2018.,
 

r i j e š i o   j e


1. Ovaj sud se  proglašava mjesno  nenadležnim za postupanje u ovoj pravnoj stvari.

2. Nakon pravomoćnosti spis dostaviti na daljnji  postupak Trgovačkom  sudu
Zagreb.

Obrazloženje

Predlagatelji su kao vjerovnici trgovačkog društva Eurocijev d.o.o Trgovačkom sudu u Zagrebu podnijeli  prijedlog za otvaranje stečajnog postupka nad dužnikom Eurocijev d.o.o Zagreb , zbog nesposobnosti za plaćanje iz članka 6 Stečajnog zakona.

Trgovački sud u Zagrebu je temeljem rješenja Vrhovnog suda br 31 Su-236/18-3 od 9. ožujka 2018. godine dostavio predmet pod poslovnim brojem St-201/18 Trgovačkom sudu u Osijeku  kao stvarno i mjesno nadležnom za daljnje postupanje.

Predlagatelj dostavlja podnesak u kojem navodi da se pred Trgovačkim sudom u Zagrebu pod poslovnim brojem St-4250/16 a na koji broj su spojeni postupci St-828/18 i St-1205/18 doneseno rješenje kojim se pokreće prethodni postupak nad gore navedenim dužnikom te se za stečajnu upraviteljicu imenuje Biserka Šmit-Sabilić. Nadalje navodi da je stečajna upraviteljica obaviještena o prijavama tražbine radnika ovdje predlagatelja, pa stoga 

predlažu da se ovaj predmet pod poslovnim broj St-731/18 uputi Trgovačkom sudu u Zagrebu  radi ekonomičnosti postupaka  i spajanja predmeta.

	Kako se nad dužnikom vodi kod Trgovačkog suda u Zagrebu stečajni postupak pod poslovnim brojem St-4250/16, sud je odlučio kako je to opisano u izreci ovog rješenja.
	


U Osijeku 11.  srpanj  2018. godine

Zapisničar
Maja Kocijan
								         S U D A C 
							          Jadranka Pajur Vranješ 
                                                                                          											
                                                                                 
POUKA O PRAVNOM LIJEKU:
Protiv ovog rješenja nezadovoljna stranka može izjaviti žalbu Visokom trgovačkom sudu Republike Hrvatske u Zagreb u roku od 8 dana u tri primjerka, putem ovog suda.


DNA:
1. Predlagatelji – po Odvjetničkom društvu Stipe Grubišić i partneri , Zagreb, Ul. grada Vukovara 269 G
2. dužnik
3. RNDN - ustup
4. kal. 30/7

